**7 forslag fra Kaj Flinta**

Forslag nr. 1

 til beslutning iht. Vedtægternes  § 9, 4.:

på generalforsamling den 9. April 2015 i foreningen Lokalrådet for Kalvehave og Omegn ( LKO ):

”Generalforsamlingen udtaler kritik af at Formanden i sit hverv :

A.

- I forhold til forslagsstiller og bestyrelsesmedlem Tine Rasmussen – med Kommunens nedennævnte formulering - har tilsidesat ”.. de mest elementære demokratiske spilleregler.” og i en periode op til borgermødet den 17. Jan. 2015 - bevidst og åbenbart med forsæt til at udelukke forslagsstiller fra bestyrelsesarbejdet - har fjernet forslagsstiller fra foreningens postliste.

Begrundelsen for forslaget:

Fremgår af citatet fra email af 23. Jan. 2015 ( i uddrag ) fra Vordingborg kommune til forslagsstiller ( citat ):

- ( ...) ”Vi er meget opmærksomme på situationen i Kalvehave, og ikke mindst nu hvor Plan skal til at gennemføre sit potentialeprojekt ude hos jer, hvor det er afgørende at der er valide samarbejdspartnere. Vordingborg Kommune kan ikke se gennem fingre med - og tilsidesætte de mest elementære demokratiske spilleregler. Og det er de spilleregler, vi har bedt formanden om at overholde. Dvs. at når du er valgt ind i bestyrelsen på demokratisk vis, så kan man ikke øve selvjustits og fjerne dig fra den distributionsliste, der på bestyrelsen. Når Vordingborg Kommune sender materiale til lokalrådene, så fremsendes det til formanden, og Kommunen er afhængig af, at det herefter videresendes til hele bestyrelsen, og ikke kun til særligt udvalgte!”( citat slut )

B.

Generalforsamlingen udtaler - med samme, anførte begrundelse som Kommunen - kritik af at Formanden for foreningen har fjernet bestyrelsesmedlem, sekretær Tine Rasmussen fra nævnte distributionsliste.

C.

Generalforsamlingen udtaler ligeledes - med samme, anførte begrundelse som Kommunen -  kritik af at Formanden - i forbindelse med fjernelsen af forslagsstiller fra foreningens distributionsliste - uden kopi til forslagsstiller i 2015, har sendt en række mails med miskrediterende indhold om forslagsstiller til flere modtagere - herunder Kommunens havnechef, administration og politikere.

Kilde: Aktindsigt.

D.

Generalforsamlingen udtaler ligeledes  - med samme, anførte begrundelse som Kommunen -  kritik af, at Formanden for foreningen den 28. Maj 2014 i et emailsvar til bestyrelsen og forslagsstiller meddeler ( citat ):

 "...Og den besked du forlanger omkring Elsebets kassererpost, vedkommer ikke bestyrelsen...(...) " ( citat slut )

Supplerende begrundelse:

Nærdemokratimodellen og almindelig dansk foreningsret kræver åbenhed!

Der findes INTET forhold vedr. Foreningens anliggender, som ikke vedkommer bestyrelsens medlemmer.

Hvis bestyrelsesmedlemmerne skal leve op til ansvaret, kræves åbenhed om alle foreningens forhold – også om sådanne, der muligvis ikke har været oplyst forsvarligt på en forudgående generalforsamling.

Generalforsamlingen går herefter over til næste sag på dagsordenen.”

Forslag nr. 2

 til beslutning iht. Vedtægternes  § 9, 4.:

på generalforsamling den 9. April 2015 i foreningen Lokalrådet for Kalvehave og Omegn ( LKO ):

”Generalforsamlingen opfordrer foreningens bestyrelse til at opsige den ”postordning”, som pr. 18. Oktober 2014 må betragtes som indgået mellem foreningens sekretær og forslagsstiller.”

Begrundelse:

”Postordningen” indebærer, at forslagsstillers post til foreningen - herunder c.c.mails -  sendes til sekretæren, hvilket er sædvane i mange foreninger.

”Postordningen” er den enkle løsning på det ”samarbejdsproblem”, der omtales under pkt. 1  i det offentliggjorte referat af bestyrelsesmødet den 13. Marts d.å.

Forslagsstiller har ikke tidligere modtaget indsigelse mod ”postordningen”, som derfor er betragtet som godkendt.

.

Generalforsamlingen går herefter over til næste sag på dagsordenen.”

Forslag nr. 3

 til beslutning iht. Vedtægternes  § 9,

på generalforsamling den 9. April 2015 i foreningen Lokalrådet for Kalvehave og Omegn ( LKO ):

”Generalforsamlingen udtaler kritik af offentliggørelsen af :

A.

Et såkaldt ”resume” indlæst på Foreningens hjemmeside af Bestyrelsesmøde i LKO den 18.09.2014, kl. 19:00 i Den Gule Stald

UDEN forudgående godkendelse fra det i dokumentet omtalte bestyrelsesmedlem, sekretær Tine Rasmussen,

- og udtaler ligeledes  kritik af offentliggørelse samme sted UDEN forudgående godkendelse fra forslagsstiller og fra samme Tine Rasmussen, der begge omtales, af :

B.

Et referat fra bestyrelsesmøde den 13. Marts 2015, referatets pkt. 1 om ”samarbejdsvanskeligheder” og "dårlig opførsel".

Generalforsamlingen går herefter over til næste sag på dagsordenen.

Forslag nr. 4

 til beslutning iht. Vedtægternes  § 9, 4.:

på generalforsamling den 9. April 2015 i foreningen Lokalrådet for Kalvehave og Omegn ( LKO ) :

Der foreslås flg. tydeliggørende vedtægtsændring:

 I den gældende § 1 , 2. Punktum tilføjes:

” Et lokalråd er defineret som et åbent og ligeværdigt samarbejdsforum for engagerede borgere i det enkelte lokalområde.

I den gældende § 1,  3. Punktum om dækningsområde indsættes

 ” Lindholm ø”.

Efter vedtagelse på generalforsamlinger i Foreningen vil bestemmelserne  i  § , 1 punktum m. fl. lyde således:

”LKO er oprettet i henhold til Vordingborg Kommunes Nærdemokratimodel.

Et lokalråd er defineret som et åbent og ligeværdigt samarbejdsforum for engagerede borgere i det enkelte lokalområde.

 ”Foreningen dækker lokalområdet

Kalvehave Stationsby, Gl. Kalvehave, Viemose, Langebæk, Balle og Lindholm ø.”

Begrundelser for forslaget:

 Ad 2. Punktum:

Lovgrundlaget er Nærdemokratimodel 2013, hvor det med tilføjelsen gøres tydeligt, at kravet om ”åbenhed” har forrang for vedtægternes § 8. Det kan undre, at dette er påkrævet.

Tydeliggørelsen har dog vist sig nødvendig, se begrundelsen for forslag 1 og 3 og Vordingborg kommunes citerede udtalelse af 23. Jan. 2015 om ”situationen i Kalvehave.”

 Et lokalråd er defineret på en måde som ikke giver hjemmel til – som sket - at nægte et mindretal i LKO-bestyrelsen adgang til at fremføre særstandpunkter i mødereferater eller - som sket - at ændre i et af bestyrelsesmedlemmet, sekretær Tine Rasmussens referater uden underretning til sekretær eller øvrige medlemmer af mindretallet.

Begrundelse Ad 2. Punktum:

Med Kommuneplan 2013 besluttede kommunalbestyrelsen at følge forslag i høringssvar fra Kaj Flinta om at indlemme Lindholm ø i Kalvehave lokalområde.

Lindholm ø nævnes som dækningsområde i Foreningens nyhedsbreve,  og udvidelsen bør allerede derfor indarbejdes i vedtægterne.

Generalforsamlingen går herefter over til næste sag på dagsordenen.”

Forslag nr. 5

 til beslutning iht. Vedtægternes  § 9, 4.:

 på generalforsamling den 9. April 2015 i foreningen Lokalrådet for Kalvehave og Omegn ( LKO )

Der foreslås flg. vedtægtsændring:

Den gældende bestemmelse i  §  1, 3. Punktum om adgang til deltagelse i LKO’s  generalforsamlinger, borgermøder og arrangementer ændres til  flg. ordlyd:

”Der kræves ikke særligt medlemskab for at deltage i foreningens borgermøder og arrangementer, som er åbne for alle interesserede. Borgere, der er bosat i lokalområdet   samt borgere, der ejer, lejer eller bruger en flexbolig eller et sommerhus i lokalområdet, eller som efter dirigentens vurdering har anden væsentlig tilknytning til lokalområdet, har ret til at deltage i foreningens generalforsamlinger.  Samme ret har repræsentanter fra enhver organisation, institution og momsregistreret virksomhed i lokalområdet."

Begrundelse for forslaget:

Forslagets første led om adgang vil fremadrettet kun være en lovliggørelse af det, der faktisk foregår ved foreningens arrangementer. Større åbenhed vil måske kunne fremme interesse for lokalområdet og tilflytning.

Forslagets andet led om ret til adgang er den naturlige følge af Kommunens flexboligordning, der i Kalvehave lokalområde omfatter alle boliger.

Flere boliger i Kalvehave er allerede handlet på baggrund af flexboligordningen.

På den personlige facebookside på [facebook.com/kalvehave.dk](http://facebook.com/kalvehave.dk) er der modtaget opslag med tilkendegivelse af interesse for forslaget fra brugerne.

Generalforsamlingen går herefter over til næste sag på dagsordenen.”

Forslag nr. 6

 til beslutning iht. Vedtægternes  § 9, 4. på generalforsamling den 9. April 2015 i foreningen Lokalrådet for Kalvehave og Omegn ( LKO )

Der foreslås flg. vedtægtsændring:

Den gældende bestemmelse i  § 4 om stemmeret og valgbarhed på LKO’s  generalforsamlinger ændres til flg. ordlyd:

”Foreningens øverste myndighed er generalforsamlingen. Alle fastboende borgere i lokalområdet over 18 år har stemmeret og er valgbare.

Desuden har borgere over 18 år,  der ikke er tilmeldt Folkeregisteret som bosiddende i lokalområdet, men som ejer, lejer eller bruger en flexbolig eller et sommerhus i lokalområdet,  eller, som har anden væsentlig tilknytning til lokalområdet, stemmeret og valgbarhed på Foreningens møder og generalforsamlinger. Samme stemmeret og valgbarhed har max. en repræsentant fra hver enkelt organisation, institution og momsregistreret virksomhed i lokalområdet.

Der kan kun stemmes ved personligt fremmøde, og ikke ved fuldmagt. Dog skal en repræsentant fra en organisation, institution og momsregistreret virksomhed i lokalområdet forelægge sin fuldmagt for dirigenten for at opnå stemmeret og valgbarhed.

Begrundelse for forslaget:

Stemmeret og valgbarhed for en bredere kreds er den naturlige følge af Kommunens flexboligordning, der i Kalvehave lokalområde betyder, at alle boliger nu er omfattet af ordningen.

På den personlige facebookside på [facebook.com/kalvehave.dk](http://facebook.com/kalvehave.dk) er der registreret interesse for forslaget blandt sidens udensogns brugere.

Generalforsamlingen går herefter over til næste sag på dagsordenen.”

Forslag nr. 7

 til beslutning iht. Vedtægternes  § 9, 4. på generalforsamling den 9. April 2015 i foreningen Lokalrådet for Kalvehave og Omegn ( LKO )

Såfremt ovenstående ændringsforslag til § 4 vedtages skal den eksisterende bestemmelse i  §  5, sidste punktum,  om følgerne af at et bestyrelsesmedlem fraflytter lokalområdet,  ændres.

Der foreslås flg. ændrede ordlyd:

”Hvis et bestyrelsesmedlem fraflytter lokalområdet, ophører medlemskabet af bestyrelsen, medmindre bestyrelsesmedlemmet bevarer væsentlig tilknytning til lokalområdet jf.  § 4 om stemmeret og valgbarhed på LKO’s  generalforsamlinger. Tilknytningskravet afgøres endeligt af dirigenten på den efterfølgende generalforsamling, hvis der fremkommer indsigelser på denne”.

Generalforsamlingen går herefter over til næste sag på dagsordenen.

( ends )

Med venlig hilsen, kind regards

Kaj Flinta